open-index/open-wikipedia-markdown huggingface dataset:
დარგუული ენა

**დარგუული ენა** (თვითდასახელება: дарган мез) — ნახურ-დაღესტნური ენათა ოჯახის დაღესტნური ჯგუფის ერთ-ერთი სამწერლობო ენა. გავრცელებულია დაღესტნის ცენტრალურ ნაწილში, ახუშის, ლევაშის, სერგოყალის, ხაიდაყის რაიონებში. დარგუულ ენაზე ლაპარაკობს დაახ. 500 ათ. კაცი. გამოიყოფა დიალექტები: ახუშური (რომელსაც ეფუძნება სალიტერატურო ენა), ურახული, მეჰებური, მუირული, წუდახარული, სირხისა, ხაიდაყური, კუბაჩური. ისინი ძალიან განსხვავდებიან ერთმანეთისაგან.

დარგუულ ენაში გარჩეულია ა, ე, ი, უ ხმოვნები, ფარინგალიზებული ა. გრძელი ხმოვნები, როგორც მეორეული ფონემები, გვაქვს მხოლოდ კუბაჩურ დიალექტში. თანხმოვანთა სისტემა დიალექტებში ორნაირია: 1. ხშულთა ოთხეულები და სპირანტთა სამეულები; 2. ხშულთა სამეულები და სპირანტთა წყვილეულები (აკლია ინტენსიური თანხმოვნები).

მორფოლოგიაში გარჩეულია გრამატიკული კლასის კატეგორია — სამი (ძირითადად) ან ოთხი კლასი. ძირითადი ბრუნვებია სახელობითი, ერგატივი, მიცემითი, ნათესაობითი. ადგილობითი ბრუნვები დიალექტების მიხედვით წარმოდგენილია ორი ორბრუნვიანი სერიიდან ხუთ-ექვს სამბრუნვიან სერიამდე. პირის ნაცვალსახელებმა ზოგ დიალექტში შემოინახა ინკლუზივ-ექსკლუზივის გარჩევა. ზმნა იცვლება გრამატიკული კლასებისა და პირის მიხედვით (ე. წ. კლასოვან-პიროვანი უღვლილება). გარდამავალი ზმნა პოლიპერსონალურია. პრეფიქსული კლასის ნიშანი გამოხატავს უახლოეს ობიექტს, სუფიქსური პირის ნიშანი (ან კლასის ნიშანი III პირში) — სუბიექტს. უღვლილება სუბიექტ-ობიექტურია. გვარის კატეგორია არ აქვს (კუბაჩურში შეიმჩნევა გვარის დიფერენციაციის ჩანასახი). ზმნა დაირთავს მიმართულებისა და ადგილის პრევერბებს (პრევერბთა სისტემა მდიდრადაა წარმოდგენილი კუბაჩურში). გარდაუვალი ზმნა ნომინატიური კონსტრუქციისაა, გარდამავალი — ერგატიულისა, გრძნობა-აღქმის ზმნა — დატიურისა.

## ანბანი
დარგუულ ენაზე დამწერლობა შეიქმნა 1917 წელს. 1928 წლამდე წერდნენ არაბული შრიფტით, 1928 შემოიღეს ლათინური ანბანი, ხოლო 1938 წლიდან დამწერლობა ეფუძნება კირილიცას.

## ლიტერატურა
*Абдуллаев, С. Н., *Грамматика даргинского языка, Махачкала*, 1954.
*Магометов, А. А., *Кубачинский язык* (*Исследования и тексты*), Тб., 1963.

## რესურსები ინტერნეტში
*Даргинский язык
ირტიში

[მინი|300პქ|ირტიში ქალაქ [პავლოდარის სიახლოვეს, ყაზახეთი]]
**ირტიში** () — მდინარე რუსეთში, ციმბირის ტერიტორიაზე, ობის შენაკადი. ადგილობრივების ენაზე ნიშნავს *თეთრ მდინარეს*. მისი მთავარი შენაკადია მდინარე ტობოლი. ობი და ირტიში აყალიბებენ ერთ დიდ აუზს, რომელიც მოიცავს დასავლეთ ციმბირს და ალტაის მთებს. 

ირტიშის სიგრძეა 4 248 კმ, აუზის ფართობი 1,643,000 კმ². თუ მოვისაზრებთ ობთან ერთად, ირტიში რუსეთის ყველაზე გრძელი მდინარეა, აზიაში მეორე, ხოლო მსოფლიოში მეშვიდე. 

მდინარე ფორმირდება ჩინეთიდან, ყაზახეთიდან, და რუსეთიდან გამოსული შენაკადების შერწყმის შედეგად.

## რესურსები ინტერნეტში
*ირტიში - დიდი საბჭოთა ენციკლოპედია
*ირტიში - გეოგრაფიულ სახელთა ლექსიკონი

კატეგორია:ომსკის ოლქის მდინარეები
კატეგორია:აღმოსავლეთ ყაზახეთის ოლქის მდინარეები
კატეგორია:ჩინეთის მდინარეები
კატეგორია:ობის შენაკადები
კატეგორია:პავლოდარის ოლქის მდინარეები
კატეგორია:ტიუმენის ოლქის მდინარეები
კატეგორია:ხანტი-მანსის ავტონომიური ოკრუგის მდინარეები
სადავო ტერიტორია

[right|thumb|250px|right| სადავო ტერიტორია [ქაშმირი.]]
**სადავო ტერიტორია** — ტერიტორია (ოლქი, რეგიონი, რაიონი და ა.შ.) რომლის სახელმწიფოებრივი კუთვნილება წარმოადგენს ორი ან რამდენიმე სახელმწიფოს ან ტერიტორიული ერთეულის დავის საგანს. სადავო ტერიტორიები მდებარეობს აბსოლუტურად ყველა კონტინენტზე. განსაკუთრებით დიდი რაოდენობით სადავო ტერიტორიებია აზიაში.

## იხილეთ აგრეთვე
* სადავო ტერიტორიების სია

## რესურსები ინტერნეტში
*სადავო ტერიტორიები

კატეგორია:გეოპოლიტიკა
კატეგორია:სადავო ტერიტორიები
იორდანე

**იორდანე** ( *ნაჰარ ჰა-იარდენ*;  *ნაჰრ ალ-ურდუნ*) — მდინარე ახლო აღმოსავლეთში. ითვლება მსოფლიოს უწმიდეს მდინარედ.

## ძველი და ახალი აღთქმა
ძველი აღთქმის შესაბამისად, ისუ ნავესმა  ეგვიპტდან გამოსული ებრაელები გადაიყვანა სასწაულებრივად გაწეულ იორდანეს წყლებზე და ამით დასრულდა ებრაელთა  40-წლიანი ხეტიალი უდაბნოში. ხოლო ახალი აღთქმის მიხედვით იესო ქრისტემ იორდანეში ნათელიღო იოანე ნათლისმცემლის ხელით.

## გეოგრაფია
იორდანე სათავეს იღებს მთა ჰერმონის მისადგომებთან. გაედინება კინერეთის ტბაზე და უერთდება მკვდარ ზღვას. ქვემო დინებაში ის წარმოადგენს ბუნებრივ საზღვარს ისრაელსა და იორდანიას შორის. მისი სიგრძე შეადგენს 251 კმ-ს.

## რესურსები ინტერნეტში
*მდინარე იორდანე, ენციკლოპედია ბრიტანიკა
*მდინარე იორდანე 

კატეგორია:ისრაელის მდინარეები
გნომეო და ჯულიეტა

***გნომეო და ჯულიეტა*** () — ანიმაციური ფილმი, რომელიც ეფუძნება უილიამ შექსპირის ტრაგედიას *რომეო და ჯულიეტა*. იგი კინოთეატრებში 2011 წლის თებერვალში გამოვიდა. ფილმის პერსონაჟების როლებს ახმოვანებენ: ჯეიმზ მაკევოი, ემილი ბლანტი, ჯეისონ სტეტჰემი, მეგი სმითი, მაიკლ კეინი, პატრიკ სტიუარტიმეტ ლუკასი, ოზი ოსბორნი, ჯული უოლტერსი, რიჩარდ უილსონი,  დოლი პარტონი და ჰალკ ჰოგანი.

ფილმის სიუჟეტის მიხედვით, ერთმანეთს ებრძვიან ბაღის და შინაური გნომები. სიმღერების ავტორი ელტონ ჯონია.

## საუნდტრეკი 
## რესურსები ინტერნეტში 
* 
* 
* 
* 
* 

## სქოლიო
კატეგორია:2011 წლის ანიმაციური ფილმები
კატეგორია:ამერიკული ფილმები
კატეგორია:ამერიკული ანიმაციური ფილმები
კატეგორია:ბრიტანული ფილმები
კატეგორია:ბრიტანული ანიმაციური ფილმები
დრასტამატ კანაიანი

**დრასტამატ კანაიანი** (, ცნობილი ფსევდონიმით „გენერალი დრო“; დ. 31 მაისი, 1884 — გ. 8 მარტი, 1956) — სომეხი გენერალი, პოლიტიკოსი, რევოლუციონერი, დაშნაკცუთიუნის წევრი. ფაშისტური გერმანიის სომხური ლეგიონის სამხედრო ხელმძღვანელი, რომელიც მონაწილეობას იღებდა ჩრდილოეთ კავკასიის ოპერაციაში.

## ბიოგრაფია 
მინი|მარცხნივ|დრასტამატ კანაიანის საფლავი (აპარანი)
დაიბადა 1883 წლის 31 მაისს ერევნის გუბერნიის ქალაქ იგდირში (თანამედროვე თურქეთი). 1902 წელს დაასრულა სწავლა ერევნის რუსულ გიმნაზიაში  და მოეწყო პიატიგორსკის სამხედრო სასწავლებელში. 1903 წელს გახდა დაშნაკცუთიუნის წევრი და ჩაერთო სომხეთის ეროვნულ-განმათავისუფლებელ მოძრაობაში. 1905 წლის 11 მაისს ააფეთქა ბაქოს გუბერნატორი მიხეილ ნაკაშიძე და მასთან მყოფი გ. თაყაიშვილი, რომლებიც სომხებისა და აზერბაიჯანელების შერიგებას ცდილობდნენ მათ შორის ბაქოში მომხდარი ხოცვა-ჟლეტის შემდეგ.

პირველი მსოფლიო ომში, კავკასიის ფრონტის ბრძოლებში ხელმძღვანელობდა რუსეთის იმპერიის არმიის, სომეხ მოხალისეთა მე-2 შენაერთს. მონაწილეობა მიიღო ვანის ბრძოლაში (1915). 1917 წლის ბოლოს დაინიშნა სომხური კორპუსის კომისრად. მონაწილეობდა 1918 წლის სომხეთ-თურქეთის ომში. 1918 წლის დეკემბერში ხელმძღვანელობდა სომხეთის დაშნაკური მთავრობის მიერ საქართველოს დემოკრატიული რესპუბლიკის წინააღმდეგ წამოწყებულ ომს. 1920 წლის ნოემბერში დაინიშნა სომხეთის რესპუბლიკის სამხედრო მინისტრად. რუსეთის სფსრ-სა და სომხეთის რესპუბლიკას შორის 1920 წლის 2 დეკემბერს დადებული შეთანხმების შემდეგ, რომლის ძალითაც სომხეთი საბჭოთა რესპუბლიკად გამოცხადდა, „დრომ“ 1921 წლის თებერვალში მონაწილეობა მიიღო საბჭოთა ხელისუფლების წინააღმდეგ დაწყებულ აჯანყებაში, რომლის ჩახშობის შემდეგაც ემიგრაციაში წავიდა. ცხოვრობდა რუმინეთში, შემდეგ – ლიბანში.

მეორე მსოფლიო ომში ხელმძღვანელობდა ფაშისტური გერმანიის სომხურ ლეგიონს, რომელიც საბჭოთა არმიის სომეხი ტყვეებითა და ევროპელი სომხებით იყო დაკომპლექტებული.

ომის შემდეგ ცხოვრობდა ლიბანში. გარდაიცვალა ბოსტონში (აშშ). 2000 წლის 28 მაისს მისი ნეშტი გადმოასვენეს ქალაქ აპარანში.

## სქოლიო 
კატეგორია:სომეხი გენერლები
კატეგორია:დაბადებული  31 მაისი
კატეგორია:დაბადებული 1884
კატეგორია:გარდაცვლილი 8 მარტი
კატეგორია:გარდაცვლილი 1956
კატეგორია:სომხეთის თავდაცვის მინისტრები
ნატალი პორტმანი

**ნატალი პორტმანი** (, დაბადების სახელი **ნატალი ჰერშლაგი**; დ. 9 ივნისი, 1981) — ამერიკელი ებრაელი მსახიობი.

## ბიოგრაფია
ნატალი პორტმანი დაიბადა იერუსალიმში, ისრაელი. მამამისი, ავნერ ჰერშლაგი ებრაელი ექიმია, დედამისი, ამერიკელი შელი სტივენსი კი ახლა მის აგენტად მუშაობს.

მისი დებიუტი შედგა 1994 წელს ფრანგულ ფილმ „ლეონში“, სადაც მსახიობი განასახიერებს ობოლ ბავშვს. 1990–იან წლებში მას წილად ხვდა მთავარი როლები ისეთ ფილმებში, როგორიცაა „ლამაზი გოგონები“ და „ყველგან, მაგრამ არა აქ“. შემდეგ კი შეასრულა პადმე ამიდალას როლი „ვარსკვლავური ომების“ ახალ ტრილოგიაში.  1999 წელს მან ჩააბარა ჰარვარდის უნივერსიტეტში ფსიქოლოგიის ფაკულტეტზე. 2003 წელს მან მიიღო ბაკალავრის ხარისხი.

2001 წელს პორტმანმა მონაწილეობა მიიღო ნიუ-იორკის სახალხო თეატრის სპექტაკლში „თოლია“ მერილ სტრიპთან, კევინ კლაინთან და ფილიპ სეიმორ ჰოფმანთან ერთად.  2005 წელს ის ნომინირებული იყო ოსკარზე და მოიგო ოქროს გლობუსი ფილმში „სიახლოვე“ განსახიერებული მეორეხარისხოვანი როლისთვის. მან გადაიპარსა თავი და ისწავლა ბრიტანული აქცენტით საუბარი ფილმისთვის „V ანუ ვენდეტა“ (2006), რისთვისაც მან დაიმსახურა  Constellation Award for Best Female Performance და  Saturn Award for Best Actress. მან ითამაშა ისტორიულ დრამებში „გოიას ლანდები“ (2006) და „კიდევ ერთი ბოლეინის გვარიდან“ (2008). 2008 წლის მაისში ის გახდა კანის კინოფესტივალის ჟიურის ყველაზე ახალგაზრდა წევრი რიგით 61-ე დაჯილდოებაზე. პორტმანის სარეჟისორო დებიუტმა, „ივი“, გახსნა ვენეციის კინოფესტივალის 65-ე დაჯილდოების მოკლემეტრაჟიან ფილმთა კონკურსი.

## ფილმოგრაფია 
## თეატრი 
## რესურსები ინტერნეტში 
* 

## სქოლიო 
კატეგორია:ოსკარის მფლობელი კინომსახიობები
კატეგორია:დაბადებული 9 ივნისი
კატეგორია:დაბადებული 1981
კატეგორია:ამერიკელი მსახიობები
კატეგორია:ამერიკელი ებრაელები
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
შავი გედი (ფილმი)

„**შავი გედი**“ () — 2010 წლის ამერიკული ფსიქოლოგიური თრილერი, რომლის რეჟისორია დარენ არონოფსკი. მასში მონაწილეობენ ნატალი პორტმანი და ვენსან კასელი. ფილმის პრემიერა გაიმართა ვენეციის 67-ე კინოფესტივალზე 2010 წლის 1 სექტემბერს. 3 დეკემბერს ამერიკაში მისი შეზღუდული ჩვენება დაიწყო. კრიტიკოსებმა განსაკუთრებით აღნიშნეს ნატალი პორტმანის თამაში, რომელმაც ქალის საუკეთესო როლისთვის ოსკარის, BAFTA-სა და ოქროს გლობუსის ჯილდოები მიიღო.

## სიუჟეტი 
მოქმედება ვითარდება ნიუ-იორკის ერთ-ერთ პრესტიჟულ საბალეტო სტუდიაში წამყვანი ბალერინას, ნინას, გარშემო. მან გედების ტბაში მთავარი როლი უნდა შეასრულოს, თუმცა კონკურენტი გამოუჩნდება ლილის სახით. ორ ბალერინას შორის დაძაბულობა მატულობს პრემიერის მოახლოებასთან ერთად.

## როლებში 
* ნატალი პორტმანი — ნინა სეიერსი / ოდეტა
* მილა კუნისი — ლილი / ოდილია, შავი გედი
* ვენსან კასელი — თომა ლეროი / ჯენტლმენი
* ბარბარა ჰერში — ერიკა სეიერსი / დედოფალი
* უინონა რაიდერი — ბეთ მაკინტაირი / მომაკვდავი გედი

## რესურსები ინტერნეტში 
* 
* 

## სქოლიო 
კატეგორია:ამერიკული ფილმები
კატეგორია:2010 წლის ფილმები
კატეგორია:დარენ არონოფსკის ფილმები
კატეგორია:დრამატული ფილმები
კატეგორია:ინგლისურენოვანი ფილმები
კატეგორია:ფილმები ბალეტის შესახებ
Six Feet Down Under Part II

***Six Feet Down Under Part II*** — ამერიკული მძიმე მეტალ ჯგუფ მეტალიკის სამახსოვრო საკონცერტო EP. იგი გამოვიდა მხოლოდ ავსტრალიასა და ახალ ზელანდიაში 2010 წლის 12 ნოემბერს ლეიბლზე Universal Music და წარმოადგენს ჯგუფის წინა საკონცერტო EP-ის *Six Feet Down Under* მეორე ნაწილს. ისევე როგორც მისი პირველი ნაწილი, მეორეც იყიდება მხოლოდ Trans-Tasman ჩანაწერების მაღაზიასა და მეტალიკის ონლაინ მაღაზიის საშუალებით. EP შეიცავს რვა სიმღერას, ჩაწერილს მეტალიკის 2010 წლის ტურნეზე ავსტრალიასა და ახალ ზელანდიაში.

## სიმღერების სია
## პერსონალი 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა;
* კირკ ჰემეტი&nbsp;– წამყვანი გიტარა, დამატებითი ვოკალი;
* რობერტ ტრუჰილო&nbsp;– ბას-გიტარა;
* ლარს ულრიხი&nbsp;– დასარტყმელი საკრავები.

## სქოლიო 
კატეგორია:2010 წლის EP-ები
კატეგორია:მეტალიკის EP-ები
კატეგორია:მეტალიკის საკონცერტო ალბომები
კატეგორია:საკონცერტო EP-ები
კატეგორია:Universal Music Group-ის EP-ები
კატეგორია:Universal Music Group-ის საკონცერტო ალბომები
ქიწნისის ღვთისმშობლის ეკლესია

**ქიწნისის ღვთისმშობლის ეკლესია** — ეკლესია გორის მუნიციპალიტეტის სოფელ ქიწნისის განაპირას, სამხრეთ დასავლეთით სასაფლაოზე. თარიღდება XIX საუკუნით. 

ეკლესია დარბაზულია (11,2 X 6,8 მ), ნაგებია რიყის ქვით და აგურით. შესასვლელი სამხრეთი კედლის დასავლეთ ნაწილშია. არაღრმა, ნახევარწრიული აფსიდის ღერძზე ვიწრო სარკმელია, რომლის მარცხნივ სწორკუთხა ნიშია. დასავლეთისა და სამხრეთის კედლებში თითო ვიწრო თაღოვანი სარკმელია. დარბაზის გრძივ კედლებზე წყვილი პილასტრია, რომელსაც ეყრდნობა აგურის კამარის საბჯენი თაღი. გრძივი კედლები დეკორატიული თაღებით არის დამუშავებული. ჩრდილოეთის კედელში მცირე სწორკუთხა ნიშია. შენობა გარედან და შიგნიდან შელესილია. ეკლესიას შემოვლებული აქვს აგურის ლავგარდანი, სახურავი ორფერდაა, გადახურულია თუნუქით. დასავლეთ კედლის ფრონტონის თავზე დაშენებულია ექვსი სწორკუთხა თაღით გახსნილი, აგურის წრიული სამრეკლო. მას კონუსური სახურავი აქვს.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ.5, თბ., 1990.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:XIX საუკუნის ეკლესიები
ქიწნისის სამების ეკლესია

**ქიწნისის სამების ეკლესია** – ეკლესია გორის მუნიციპალიტეტის სოფელ ქიწნისის ცენტრში. თარიღდება ფეოდალური ხანით. 

ეკლესია დარბაზულია (9,2 X 5,9 მ) , ნაგებია რიყის ქვით და აგურით, კუთხეები, სარკმლის საპირები და სამსაფეხურიანი ლავგარდანი აგურისაა. შესასვლელი სამხრეთ კედლის დასავლეთ ნაწილშია. ნახევარწრიულ აფსიდში სამი თაღოვანი სარკმელია, თითო ასეთივე სარკმელი სამხრეთისა და ჩრდილოეთის კედლებშიცაა. დარბაზის გრძივი კედლების წყვილ პილასტრს ეყრდნობა კამარის საბჯენი თაღი. აღმოსავლეთ ფასადზე, სარკმლის თავზე გამოსახულია დიდი ჩაღრმავებული ჯვარი. შენობა შიგნით და გარეთ შელესილია. სახურავი ორფერდაა, გადახურულია ღარიანი კრამიტით.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ.5, თბ., 1990.

კატეგორია:გორის მუნიციპალიტეტის ტაძრები
ქარიშხლის მბრძანებელი

***ქარიშხლის მბრძანებელი*** () — 2008 წლის ამერიკული ფილმი, რომელიც მოგვითხრობს აშშ–ის სამხედრო ძალების გამნაღმელთა საქმიანობას ერაყის ომის დროს. ფილმის რეჟისორია კეტრინ ბიგელოუ და სცენარი ეკუთვნის მარკ ბოელს. ფილმში მთავარ როლებს ასრულებენ ჯერემი რენერი, ენთონი მეკი და ბრაიან გერატი, რომლებიც განასახიერებენ გამნაღმელებს.

## ჯილდოები 
* ოსკარი საუკეთესო სურათისთვის
* ოსკარი საუკეთესო რეჟისორისთვის
* ოსკარი საუკეთესო ორიგინალური სცენარისთვის
* ოსკარი საუკეთესო მონტაჟისთვის
* ოსკარი საუკეთესო ხმის შერევისთვის
* ოსკარი საუკეთესო ხმის მონტაჟისთვის

## რესურსები ინტერნეტში 
* ოფიციალური საიტი
* 

კატეგორია:2008 წლის ფილმები
კატეგორია:ამერიკული ფილმები
ქიწნისის ყველაწმინდის ეკლესია

**ქიწნისის ყველაწმინდის ეკლესია** – ეკლესია გორის მუნიციპალიტეტის სოფელ ქიწნისის განაპირას, ჩრდილო-დასავლეთით, ძველ სასაფლაოზე. აგებულია 1895 წელს.

ეკლესია დარბაზულია (9 X 4,9 მ), ნაგებია რიყის ქვით და აგურით. შენობა ძლიერ დაზიანებულია. ჩანგრეულია კამარა და ლავგარდანი. თაღოვანი შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე ვიწრო სწორკუთხა სარკმელია, რომლის ორივე მხარეს თაღოვანი ნიშებია. დასავლეთის და სამხრეთის კედლებში თითო სწორკუთხა სარკმელია, ჩრდილოეთისაში - თაღოვანი ნიში. დარბაზის გრძივ კედლებზე წყვილი განიერი პილასტრია, რომლებსაც ეყრდნობა კამარის საბჯენი თაღი. დასავლეთ ფასადზე, სარკმლის ქვეშ, კედელში დატანებულია დიდი თლილი ქვა, რომლის მხედრული წარწერა ეკლესიის აშენების თარიღს გვაუწყებს. დასავლეთ კედლის ფრონტონის თავზე დაშენებულია სწორკუთხა, ორივე მხრიდან დამრეცი თაღებით გახსნილი სამრეკლო, რომელსაც აგურისსახურავიანი გუმბათი აქვს.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ.5, თბ., 1990.

კატეგორია:გორის მუნიციპალიტეტის ტაძრები
კატეგორია:IX საუკუნის ეკლესიები
გალილეა

[thumb|right| გალილეა, დაახლ. [50 წ.]]
[thumb|Right| [ცისარტყელა|ცისარტყელის გამოქვაბული, გალილეა]]
**გალილეა** (ებრ: הגליל *ჰაგალილ*, ნიშნავს: *ოლქი, პროვინცია*, ძვ. ბერძნ.: *Γαλιλαία*, ლათ.: *Galileia*, არაბ.: الجليل ა*ლ-ჯალილ*) — ისტორიული ოლქი ისრაელის ჩრდილოეთით, ლიბანის საზღვართან. დასავლეთიდან აკრავს ხმელთაშუა ზღვა, სამხრეთიდან ისრაელის ველი, ხოლო აღმოსავლეთიდან - იორდანიის ველი. გალილეაში მდებარე მთა მერონი (სიმაღლე - 1208 მ.) არის საერთაშორისოდ აღიარებული ისრაელის ტერიტორიის უმაღლესი წერტილი.

ძვ. წ. 104 წელს გალილეა ხაშმონაიმთა მმართველობის დროს მიიერთა ისრაელის სამეფომ. გალილეაში გაატარა ბავშვობა და სიყრმე იესო ქრისტემ. გალილეა არის ქრისტეს მოციქულთა უმრავლესობის სამშობლო.

## რესურსები ინტერნეტში 
* გალილეა 
* გალილეა გოუისრაელ.კომ-ზე 

კატეგორია:ისრაელის გეოგრაფია
ჯარიაშენის წმინდა გიორგის ეკლესია

**ჯარიაშენის წმინდა გიორგის ეკლესია** — ეკლესია გორის მუნიციპალიტეტის სოფელ ჯარიაშენის ცენტრში. თარიღდება XIX საუკუნით. 

ეკლესია დარბაზულია (10,2 X 6,2 მ.), ნაგებია აგურითა და რიყის ქვით. შესასვლელი სამხრეთითაა. ნახევარწრიულ აფსიდში ერთი სარკმელია, მის ორსავე მახარეს — თითო ღრმა ნიში. თითო სარკმელი სამხრეთის, ჩრდილოეთისა და დასავლეთის კედლებშიცაა. დარბაზი გადახურულია ცილინდრული კამარით. სამხრეთ ფასადზე აგურის წყობით გამოყვანილია შეღრმავებული ჯვარი. სახურავი კრამიტისაა.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ.5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
მიმი სმითი

**მერი ელიზაბეთ „მიმი“ სმითი** (; ქალწულობის გვარი **სტენლი**, ; დ. 24 აპრილი, 1906, ლივერპული, ინგლისი — გ. 6 დეკემბერი, 1991, პული, დორსეტის საგრაფო, ინგლისი) — ინგლისელი მუსიკოსისა და კომპოზიტორის, „The Beatles-ის“ დამაარსებლის ჯონ ლენონის დეიდა. იყო სტენლების ოჯახში ხუთი დიდან ყველაზე უფროსი.

ჯონ ლენონმა მიმისა და მისი მეუღლის, ჯორჯ სმითის სახლში თავისი ბავშვობის უდიდესი ნაწილი გაატარა. მას მიმი მთელი თავისი ხანმოკლე ცხოვრების მანძილზე არასდროს მიუტოვებია და რაც არ უნდა შორს ყოფილიყო მისგან, კვირა ისე არ გაივლიდა, რომ ერთხელ მაინც არ დაერეკა საყვარელი დეიდისათვის.

როდესაც The Beatles-მა დიდ წარმატებას მიაღწია, ჯონმა მიმის პულში, დორსეტი, ბუნგალო შეუძინა, სადაც ის სიცოცხლის ბოლომდე, ანუ 1991 წლამდე ცხოვრობდა.

## რესურსები ინტერნეტში
* 
* Lennon's homes
* The Michael Fishwick story
* John's Aunt Mimi 1981 UK Interview

კატეგორია:ჯონ ლენონი
კატეგორია:დაბადებული  24 აპრილი
კატეგორია:დაბადებული  1906
კატეგორია:გარდაცვლილი 6 დეკემბერი
კატეგორია:გარდაცვლილი 1991
მერონი

**მერონი** (ივრ.: הר מירון, *ჰარ მერონ*; არაბ.: جبل الجرمق‎‎, *ჯაბალ ალ-ჯარმაქი* ) — მერონის მთის მასივის ნაწილი, გალილეის ყველაზე მაღალი მთა, ასევე, ისრაელის საერთაშორისოდ აღიარებული ტერიტორიის ყველაზე მაღალი წერტილი. მისი სიმაღლე ზღვის დონიდან შეადგენს 1208 მ-ს. მთიდან კარგად ჩანს ქალაქი ცფათი. მთაზე არის ებრაელების წმინდა ადგილი, რაბი შიმონ ბარ იოხაისა და მისი შვილის რაბი ელიზერის საფლავები

მთა მერონი ისრაელის ყველაზე წვიმიანი ადგილია, ამიტომ ის დაფარულია ხშირი მცენარეული საფარით. ზამთარში კი თითქმის ყოველთვის თოვლიანია. მისი უდიდესი ნაწილი უკავია ბუნებრივ ნაკრძალს.
## რესურსები ინტერნეტში
*მთა მერონი — www.goisrael.com 
*ჩრდილოეთი ისრაელი

კატეგორია:ისრაელის მთები
რევაზ მიშველაძე

**რევაზ მიშველაძე** (დ. 1 იანვარი, 1940, ბაბუშარა, სოხუმის რაიონი) — ქართველი მწერალი და ნოველისტი.

## ბიოგრაფია 
დაიბადა მამამისის — პედაგოგიკის პროფესორის აქვსენტი მიშველაძისა (1915-2005) და დედამისის — ქართულის მასწავლებლის თინა გველესიანის (1920-2006) ოჯახში. დაამთავრა თბილისის სახელმწიფო უნივერსიტეტის ფილოლოგიის ფაკულტეტის ჟურნალისტიკის განყოფილება 1964 წელს. ბავშვობა გაატარა მარტვილის რაიონის სოფელ თარგამეულში, სადაც იზრდებოდა 7 წლამდე. 1947 წელს შეიყვანეს ქუთაისის ვაჟთა № 7-ე სკოლაში, სადაც სწავლობდა 1954 წლამდე. 1954 წელს გადაიყვანეს ქუთაისის №4-ე საშუალო სკოლაში, რომელიც დაამთავრა 1958 წელს. 1958 წელს ჩაირიცხა ქუთაისის პედაგოგიური ინსტიტუტის ფილოლოგიის ფაკულტეტზე, საიდანაც პირველი კურსიდანვე სასწავლებლად გადავიდა ივანე ჯავახიშვილის სახელობის თბილისის სახელმწიფო უნივერსიტეტში. 1964 წელს დაამთავრა აღნიშნული უნივერსიტეტის ფილოლოგიის ფაკულტეტის ჟურნალისტიკის განყოფილება. 1964-1966 წლებში სწავლობდა ამავე უნივერსიტეტის ასპირანტურაში. 1966 წელს დაიცვა საკანდიდატო, ხოლო 1973 წელს სადოქტორო დისერტაციები.

1966 წლიდან 2006 წლამდე უწყვეტლივ მუშაობდა თბილისის სახელმწიფო უნივერსიტეტში ჯერ ასისტენტად, შემდეგ კი ბოლო ოცი წელი უახლესი ქართული ლიტერატურის ისტორიის კათედრის გამგედ.

1987-1990 წლებში ჟურნალ „კრიტიკა“-ს მთავარი რედაქტორი, ხოლო 1993-1999 წლებში ჟურნალ „ნუგეშის“ მთავარი რედაქტორი. ამჟამად საქართველოს მწერალთა კავშირის თავმჯდომარის პირველი მოადგილე, „მწერლის გაზეთი“-ს სარედაქციო საბჭოს თავმჯდომარე და საქართველოს ტექნიკური უნივერსიტეტის კულტუროლოგიის მიმართულების ხელმძღვანელი — სრული პროფესორი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

სხვადასხვა დროს მიღებული აქვს შოთა რუსთაველის, ილია ჭავჭავაძის, აკაკი წერეთლის, დავით კლდიაშვილის სახელმწიფო, ნიკო ლორთქიფანიძის, მემედ აბაშიძის, ავეთიკ ისააკიანის და სხვა პრემიები. არის „ღირსების ორდენი“-ს (1999) და „ივანე ჯავახიშვილის მედლის“ კავალერი. მინიჭებული აქვს „ქართული კულტურის ამაგდარი“-ს (2009) და „ქართული პროზის რაინდი“-ს წოდებები.

ერთადერთი შვილი არჩილი (1973-1993) დაეღუპა რუსეთის წინააღმდეგ აფხაზეთის ომში. ჰყავს შვილიშვილი — შიო (დაბ. 1989), ეკონომისტი.
## ლიტერატურა
## რესურსები ინტერნეტში
## სქოლიო
კატეგორია:ქართველი მწერლები
კატეგორია:დაბადებული 1940
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საბჭოთა კავშირის კომუნისტური პარტიის წევრები
კატეგორია:შოთა რუსთაველის სახელობის პრემიის ლაურეატები
პოლესიეს ეროვნული პარკი

**პოლესიეს ეროვნული პარკი** () — ეროვნული პარკი პოლონეთის აღმოსავლეთში ლუბლინის სავოევოდოში, ისტორიულ რეგიონ პოლესიეში. პარკი შეიქმნა 1990 წელს და მისი ფართობი 48,13 კმ² შეადგენდა. დღეისათვის კი მისი ფართობი 97.62 კმ²-ია, საიდანაც 47,8 კმ² ტყეებს უკავია.

## იხილეთ აგრეთვე
*პოლონეთის ეროვნული პარკების სია

## რესურსები ინტერნეტში
* ეროვნული პარკის ოფიციალური საიტი

კატეგორია:პოლონეთის ეროვნული პარკები
კატეგორია:1990 წელს დაარსებული დაცული ტერიტორიები
ლონლი პლანეტი

მინი|მორინ და ტონი ვილერები, „ლონლი პლანეტის“ დამაარსებლები.
**ლონლი პლანეტი** () — მსოფლიოში უდიდესი სამოგზაურო მეგზურებისა და ციფრული მედიის გამომცემლობა. 2007 წლიდან, კომპანიას აკონტროლებს BBC Worldwide, რომელიც ფლობს წილების 75%-ს, როდესაც დამაარსებლები, მორინ და ტონი ვილერები მხოლოდ დარჩენილ 25%-ს ფლობენ. 2009 წლის ივლისში, ორიგინალი სახელი „ლონლი ფლანეთ ფაბლიქეიშენსი“ () კომპანიამ შეცვალა „ლონლი ფლანეთით“ (Lonely Planet). *ლეთს გოუ თრაველ გაიდსის* (Let's Go Travel Guides) შემდეგ, სამოგზაურო წიგნთა ერთ-ერთი პირველი სერიები იყო ბექპეკერებისა და სხვა იაფად მოგზაურთათვის გათვლილი.

ლონლი პლანეტს აგრეთვე აქვს თავისი ტელეკომპანია, რომელიც უშვებს მრავალ სერიას:  *Lonely Planet Six Degrees*, *The Sport Traveller*, *Going Bush*, *Vintage New Zealand*, *Bluelist Australia* and *Lonely Planet: Roads Less Travelled*. ლონლი პლანეტის მთავარი ოფისი მელბურნის გარეუბან - ფუთსკრეიშია (ავსტრალია).

2009 წელს კომპანიამ გაერთიანებული სამეფოში დაიწყო ყოველთვიურ ჟურნალ *Lonely Planet Magazine*-ის გამოშვება და 2010-დან გამოდის ინდური და არგენტინული გამოცემებიც.

## სქოლიო 
## რესურსები ინტერნეტში 
* Official „ლონლი პლანეტის“ საიტი
* "The Parachute Artist" - profile of Lonely Planet and the Wheelers from *The New Yorker* magazine (April 2005)
* King of the Planet, Tony Wheeler's interview with Venkatesan Vembu, Daily News & Analysis
* Wheelers' comment on their sale to BBC Worldwide
* Radio interview with Tony Wheeler by Rick Steves 
* როგორ გამოვიდეთ „ლონლი პლანეტის“ ავტორები
* Official website of Lonely Planet's *Roads Less Travelled* TV Series 

კატეგორია:მედია კომპანიები
ტატრების ეროვნული პარკი (პოლონეთი)

**ტატრების ეროვნული პარკი** (; აბრ. TPN) — ეროვნული პარკი პოლონეთის სამხრეთში, სლოვაკეთის საზღვართან. მდებარეობს მალოპოლსკის სავოევოდოში, ტატრებში. პარკი შეიქმნა 1954 წელს და მისი ფართობი 215.56 კმ² იყო. დღეისათვის მისი ფართობი მცირედ შემცირებულია და 211.64 კმ² შეადგენს. პარკის ტერიტორიის ფართობის 151.91 კმ² ტყეებს უკავია.

## იხილეთ აგრეთვე 
* პოლონეთის ეროვნული პარკების სია

## რესურსები ინტერნეტში 
* ეროვნული პარკის ოფიციალური საიტი

კატეგორია:პოლონეთის ეროვნული პარკები
კატეგორია:1954 წელს დაარსებული დაცული ტერიტორიები
Live at Grimey's

'''''Live at Grimey's''''' — ამერიკული მძიმე მეტალ ჯგუფ მეტალიკის საკონცერტო EP. იგი ცოცხლად ჩაიწერა 2008 წლის 12 ივნისს გრიმის ჩანაწერების მაღაზიაში, რომელიც მდებარეობს ნეშვილში, ტენესი, ზუსტად ბონარუს მუსიკალურ ფესტივალზე მათი გამოსვლის წინ. გამოიცა 2010 წლის 26 ნოემბერს. იგი გამოვიდა როგორც კომპაქტ-დისკის, ასევე ვინილის ფირფიტის სახით და ხელმისაწვდომია ჩანაწერების გამყიდველ დამოუკიდებელ მაღაზიებში, ისევე, როგორც ჯგუფის საიტზე . დაახლოებით 3 000 ეგზემპლარი გაიყიდა გამოსვლიდან პირველივე კვირაში..

## სიმღერების სია
## პერსონალი 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა;
* კირკ ჰემეტი&nbsp;– წამყვანი გიტარა, დამატებითი ვოკალი;
* რობერტ ტრუჰილო&nbsp;– ბას-გიტარა;
* ლარს ულრიხი&nbsp;– დასარტყმელი საკრავები.

## სქოლიო 
კატეგორია:2010 წლის EP-ები
კატეგორია:მეტალიკის საკონცერტო ალბომები
ბუღა თურქი

**ბუღა თურქი** (?-862/868 წ.) — IX საუკუნის თურქული წარმომავლობის აბასიანთა მთავარსარდალი ალ-ვასიკისა და ალ-მუთავაქილის დროს. 

ხალიფა მუთავაქილმა (847-861) თბილისის ამირა საჰაკ ისმაილის ძის წინააღმდეგ ლაშქრობა მოაწყო ბუღა თურქის სარდლობით. სომეხი ისტორიკოსის არწრუნის ცნობით ბუღას ლაშქარში 200 ათასი მეომარი ითვლებოდა. სომხეთისა და აზერბაიჯანის დალაშქვრის შემდეგ 853 წლის ზაფხულში ბუღა საქართველოს შემოესია. ბუღა თურქის ბოლო შემოსევა საქართველოში იყო 854 წელს, სარდალმა საქართველოს სამხრეთი ნაწილი ააოხრა.

## იხილეთ აგრეთვე
*ბუღა თურქის შემოსევა

## რესურსები ინტერნეტში 
*Кумыкский мир  

კატეგორია:თბილისის საამირო
კატეგორია:არაბობა საქართველოში
კატეგორია:არაბები
თორი (ფილმი)

„**თორი**“ () — კენეთ ბრანას ფანტასტიკური ჟანრის ფილმი, რომელსაც საფუძვლად უდევს Marvel Comics-ის პერსონაჟ თორის ისტორიები. მთავარ როლებს ასრულებენ კრის ჰემსვორთი, ტომ ჰიდლსტონი და ნატალი პორტმანი. ფილმის პრემიერა გაიმართა 2011 წლის 6 მაისს (აშშ).

## როლებში
*კრის ჰემსვორთი - თორი
*ტომ ჰიდლსტონი - ლოკი
*ნატალი პორტმანი - ჯეინ ფოსტერი
*ენტონი ჰოპკინზი - ოდინი
*სტელან შარსგორდი - ერიკ სელვიგი
*იდრის ელბა - ჰეიმდალი
*რენე რუსო - ფრიგა
*ჯეიმი ალეგზანდერი - სიფი
*ჯერემი რენერი - კლინტ ბარტონი

## შექმნა
2007 წლის აგვისტოს დასაწყისში Marvel Studios-მა მარკ პროტოსევიჩის სცენარის გადასაღებად დაამტკიცა რეჟისორი მეთიუ ვონი. პირველი სცენარი გათვალისწინებული იყო $300 მილიონიანი ბიუჯეტისთვის, თუმცა შემდეგ ვონმა ის შეცვალა და დაიყვანა $150 მილიონამდე.  2008 წლის მაისში მარველმა გამოაცხადა, რომ ფილმის პრემიერა გაიმართებოდა 2011 წლის 4 ივნისს, თუმცა მალევე ვონი მოხსნეს პროექტიდან.

## რესურსები ინტერნეტში
* ოფიციალური საიტი 
* თორის ფილმები Marvel.com-ზე
* 
* 
* 

## სქოლიო 
კატეგორია:ამერიკული ფილმები
კატეგორია:2011 წლის ფილმები
კატეგორია:Marvel-ის კინოსამყაროს ფილმები
Victim of Love (ალბომი)

***Victim of Love*** — ელტონ ჯონის მეცამეტე სტუდიური ალბომი. იგი გამოვიდა 1979 წლის 13 ოქტომბერს. დისკი გამოსცეს ლეიბლებმა Rocket Records და MCA Records. ალბომის პროდიუსერია პიტ ბელოტი.

ალბომიდან გამოიცა ერთადერთი სინგლი - „Victim Of Love“. პრომო სინგლის სახით გამოვიდა „Johnny B. Goode“, ჩაკ ბერის სიმღერის ქავერ-ვერსია.

## სიმღერების სია
### მხარე 1
# Johnny B. Goode (ჩაკ ბერი) – 8:06
# Warm Love in a Cold World – 4:30 (პირველ გამოცემებში - 3:22)
# Born Bad (Bellotte, Geoff Bastow) – 5:16 (პირველ გამოცემებში - 6:20)
### მხარე 2
# Thunder in the Night – 4:40
# Spotlight  – 4:24
# Street Boogie  – 3:56
# Victim of Love – 4:52 (პირველ გამოცემებში - 5:02)

## ჩარტები
## სქოლიო 
კატეგორია:ელტონ ჯონის ალბომები
კატეგორია:1979 წლის ალბომები
კატეგორია:The Rocket Record Company-ს ალბომები
კატეგორია:ალბომები პიტ ბელოტის პროდიუსერობით
დასავლეთ უკრაინის სახალხო რესპუბლიკა

**დასავლეთ უკრაინის სახალხო რესპუბლიკა** () — აღმოსავლეთ გალიციაში მცირე ხნით (1918 წლის 18 ოქტომბრიდან 1919 წლის ივლისამდე) არსებული რესპუბლიკა, რომელსაც პრეტენზია ჰქონდა ბუკოვინასა და კარპატების რუთენიაზე. ის ასევე მოიცავდა ქალაქებს: ლვოვი (), პერემიშლი (უკრ. Peremyshl), კოლომია (), და ივანო-ფრანკოვსკი (). 

დასავლეთ უკრაინის სახალხო რესპუბლიკის გერბზე, ცისფერ ფონზე გამოსახული იყო მარცხნივ მომზირალი ოქროსფერი ლომი. დროშის ფერები იყო ლურჯი და ყვითელი. 

## რესურსები ინტერნეტში 
* "დუსრ"-ის მცირე ისტორია 
* Західно-Українська Народна Республіка 1918–1923. Енциклопедія. Т. 1: А–Ж. Івано-Франківськ : Манускрипт-Львів, 2018. 688 с.
* Західно-Українська Народна Республіка 1918–1923. Енциклопедія. Т. 2: З–О. Івано-Франківськ : Манускрипт-Львів, 2019. 832 с.
* Західно-Українська Народна Республіка 1918-1923. Енциклопедія. Т. 3: П – С. Івано-Франківськ: Манускрипт-Львів, 2020.576 с.
* Західно-Українська Народна Республіка 1918-1923. Енциклопедія. Т. 4: Т – Я. Івано-Франківськ: Манускрипт-Львів, 2021.688 с.

კატეგორია:დასავლეთ უკრაინის სახალხო რესპუბლიკა
კატეგორია:უკრაინის ისტორია
კატეგორია:ყოფილი სლავური სახელმწიფოები
კატეგორია:გალიცია
კატეგორია:ავსტრია-უნგრეთის მემკვიდრე სახელმწიფოები
ვოლინის ეროვნული პარკი

**ვოლინის ეროვნული პარკი** () — პოლონეთის 23 ეროვნული პარკიდან ერთ-ერთი. მდებარეობს კუნძულ ვოლინზე ქვეყნის ჩრდილო-დასავლეთით, დასავლეთ პომერანიის სავოევოდოში. დაარსდა 1960 წლის 3 მარტს და მოიცავს 109.37კმ². პარკს გააჩნია თავისი შტაბ-ბინა რომელიც მდებარეობს ქალაქ მენძიძროეში.

## იხილეთ აგრეთვე
*პოლონეთის ეროვნული პარკების სია

## რესურსები ინტერნეტში
* ეროვნული პარკის ოფიციალური საიტი  
* პოლონეთის ეროვნული პარკების საბჭო

კატეგორია:პოლონეთის ეროვნული პარკები
კატეგორია:1960 წელს დაარსებული დაცული ტერიტორიები
ბექპეკინგი

ტერმინი **ბექპეკინგი** (ინგ: backpack *ზურგჩანთა*) გამოიყენება იაფი, თავისუფალი საერთაშორისო მოგზაურობის აღსანიშნად. ხშირად, ბექპეკერები უარს ამბობენ ტუროპერატორებზე.

## აღწერა
ბექპეკერები ყველა მოგზაურობას თავად გეგმავენ; მოძრაობენ ყველა სახის საზოგადოებრივი ტრანსპორტით (ავტობუსი, მატარებელი, თვითმფრინავი). იყენებენ ავიაგადამყვანების ყველანაირ შემოთავაზებულ ფასდაკლებებსა და სპეციალურ აქციებს. 

მოგზაურობისას, ბექპეკერები ათენებენ არა მარტო სასტუმროებში, არამედ ჰოსტელებში, კემპინგებსა და ადგილობრივების სახლებშიც. ჭამენ ძირითადად იქ, სადაც ადგილობრივები, უბრალო სასადილოებსა და იაფ რესტორნებში; ასევე, თავად ადგილობრივებთან.

ბექპეკერთა ძირითადი აღჭურვილობა ზურგჩანთაა.

## იხილეთ აგრეთვე
* მოგზაურობა
* ჰოსტელი

## რესურსები ინტერნეტში
* ბექპეკერების გიდი 

კატეგორია:მოგზაურობა
პრტენის წარწერა

**პრტენის წარწერა** — ძველი ქართული წარწერა სტელაზე ახალქალაქის მუნიციპალიტეტის სოფელ პრტენადან, დაახლოებით, XII-XIII საუკუნეებისა. იგი იპოვა ვ. ცისკარიშვილმა. სტელა ამჟამად საქართველოს სახელმწიფო მუზეუმში ინახება. 

## წარწერა 
სტელაზე ხუთსტრიქონიანი ასომთავრული წარწერაა:
# † ჲჳ ქე
# ადე
# თმ დ ძე
# მთი ლშა შეწყ ბ
# შნ გრგ კ~ს ძენი

ანუ:
# † ჲესუ ქრისტე
# ადიდე
# თამ[არ] დ[ა] ძე
# მათი ლაშა. შეიწყ[ალენ] ბე–
# შქენ, გიორგ[ი], კჳირიკეს ძენი.

## დათარიღება 
ვ. ცისკარიშვილი წარწერას 1193–1213 წლებით ათარიღებს, ხოლო გ. ოთხმეზური – 1189–1202 წლებით.

## დახასიათება 
წარწერა საკმაოდ დაუდევრად არის შესრულებული. მასში მოხსენიებული არიან თამარ მეფე და მისი ძე ლაშა-გიორგი.  

## ლიტერატურა 
* ვ. ცისკარიშვილი, ჯავახეთის ეპიგრაფიკა, როგორც საისტორიო წყარო. თბ., 1959, გვ.66
* კ დანელია, ზ. სარჯველაძე, ქართული პალეოგრაფია, თბ., 1997, გვ. 84

კატეგორია:ქართული წარწერები
კიდევ ერთი ბოლეინის გვარიდან (2008 წლის ფილმი)

**„კიდევ ერთი ბოლეინის გვარიდან“** () — 2008 წლის ისტორიული, რომანტიკული დრამატული ფილმი, რომლის რეჟისორია ჯასტინ ჩედვიკი. პიტერ მორგანის მიერ დაწერილი სცენარი დაფუძნებულია ფილიპა გრეგორის ამავე სახელწოდების რომანზე. ის წარმოაჩენს მე-16 საუკუნის დიდი ბრიტანეთის სამეფო კარის ცხოვრებას, ასევე არისტოკრატი დები ბოლეონების ურთიერთობას, რომელთაგანაც უფროსი მერი ჰენრი VIII-ის საყვარელი იყო, ხოლო ანა მეფის მეორე ცოლი და ინგლისის უბედური დედოფალი. ფილმში ისტორიული ფაქტების დიდი ნაწილი არასწორადაა გადმოცემული. 

ფილმის გადაღებები მიმდინარეობდა კენტში, ინგლისში. ფილმის მსოფლიო პრემიერა გაიმართა 2008 წლის 7-17 თებერვალს ბერლინის საერთაშორისო კინოფესტივალზე. ფილმის ბიუჯეტმა შეადგინა 35 მილიონი აშშ დოლარი, ხოლო შემოსავალმა 77 მილიონ დოლარს გადააჭარბა.

ფილმს წილად ხვდა შერეული შეფასებები კინოკრიტიკოსებისაგან. საერთო განხილვის საიტებზე Rotten Tomatoes და Metacritic ფილმის მთლიანი რეიტინგია 42% (140 მიმოხილვაზე დაყრდნობით) და 50/100 (34 მიმოხილვაზე დაყრდნობით). 2008 წლის 10 ივნისს ფილმი გამოვიდა Blu-ray და DVD ფორმატებში. 

## რესურსები ინტერნეტში
* 
* 
* 
* 
* 
* 

## სქოლიო 
კატეგორია:2008 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:2000-იანი წლების ბიოგრაფიული ფილმები
კატეგორია:2000-იანი წლების ისტორიული ფილმები
კატეგორია:2000-იანი წლების რომანტიკული დრამატული ფილმები
კატეგორია:ამერიკული ბიოგრაფიული ფილმები
კატეგორია:ამერიკული რომანტიკული დრამატული ფილმები
კატეგორია:BBC Films-ის ფილმები
კატეგორია:ბიოგრაფიული ფილმები ინგლისის სამეფო ოჯახის შესახებ
კატეგორია:ბრიტანული ბიოგრაფიული ფილმები
კატეგორია:ბრიტანული ფილმები
კატეგორია:ბრიტანული ისტორიული ფილმები
კატეგორია:ბრიტანული რომანტიკული დრამატული ფილმები
კატეგორია:Columbia Pictures-ის ფილმები
კატეგორია:კინორეჟისორების სადებიუტო ფილმები
კატეგორია:რეალურ მოვლენებზე დაფუძნებული დრამატული ფილმები
კატეგორია:ფილმები ჰენრი VIII-ის შესახებ
კატეგორია:ბრიტანულ რომანებზე დაფუძნებული ფილმები‎
კატეგორია:Focus Features-ის ფილმები
კატეგორია:ფილმები ინცესტის შესახებ
კატეგორია:Relativity Media-ს ფილმები
კატეგორია:Universal Pictures-ის ფილმები
ფიის წმინდა თევდორეს ეკლესიის წარწერა

**ფიის წმინდა თევდორეს ეკლესიის წარწერა** — ძველი ქართული წარწერა ასპინძის მუნიციპალიტეტის სოფელ ფიის წმინდა თევდორეს ეკლესიაში. თარიღდება 995 წლით.

## წარწერა 
წმინდა თევდორეს ეკლესიის ტრაპეზზე ამოღარულია ექვსსტრიქონიანი წარწერა:
# სხლითა ღთა მე ჩ
# ქრმნ და ძმთ
# ა ჩემთა დავ
# დგით ესე ეკლეს–
# ჲ ქრკნი იყო
# სიე

ანუ:
# სახელითა ღმრთისაჲთა მე ჩ–
# ქარმან (?), და ძმათ–
# ა ჩემთა დავ–
# დგით ესე ეკლეს–
# იაჲ. ქრონიკონი იყო
# სიე

## დახასიათება 
*ლ* გრაფემა ნუსხურად არის დაწერილი (შდრ. ახალსოფლის ეკლესიის წარწერა). საკუთარ სახელს (ჩქარმან? ჩექურმან?) დაერთვის მოთხრობითი ბრუნვის *მან* ნიშანი. საინტერესოა გამოთქმა: *დავდგით ესე ეკლესიაჲ*.

## დათარიღება 
წარწერა თარიღიანია: *ქრონიკონი სიე* = 215, რასაც ემატება 780. შესაბამისად წარწერა 995 წლით განისაზღვრება.

## ლიტერატურა 
* ნ. შოშიაშვილი, ქართული წარწერების კორპუსი, I, თბ., 1980, გვ. 270
* კ დანელია, ზ. სარჯველაძე, ქართული პალეოგრაფია, თბ., 1997, გვ. 57
* ვ. ცისკარიშვილი,  ჯავახეთის ეპიგრაფიკა, როგორც საისტორიო წყარო, თბ., 1959, გვ.25-27
* გ. გაფრინდაშვილი,  995 წ. ხუროთმოძღვრული ძეგლი ნასოფლარ ფიაში, საქართველოს სსრ მეცნიერებათა აკადემიის მოამბე, 1956, ტ. XVII, N8, გვ.761-768
* გ. ბოჭორიძე, მოგზაურობა სამცხე-ჯავახეთში, თბ., 1992, გვ. 221-224

კატეგორია:ქართული წარწერები
დრავის ეროვნული პარკი

**დრავის ეროვნული პარკი** () — ეროვნული პარკი პოლონეთში. მდებარეობს ქვეყნის ჩრდილო-დასავლეთ ნაწილში, ველიკოპოლსკის, ლუბუშის და დასავლეთ პომერანიის სავოევოდოების ტერიტორიაზე. მისი სახელწოდება უკავშირდება მდინარე დრავას. პარკი შეიქმნა 1990 წელს და მოიცავდა 86.91 კმ² ფართობს. მოგვიანებით ის გაფართოვდა და 113.42 კმ² შეადგინა. 

## იხილეთ აგრეთვე
*პოლონეთის ეროვნული პარკების სია

## რესურსები ინტერნეტში
* ეროვნული პარკის ოფიციალური ვებ-გვერდი  

კატეგორია:პოლონეთის ეროვნული პარკები
კატეგორია:1990 წელს დაარსებული დაცული ტერიტორიები
ბედიის ეკლესიის წარწერა

**ბედიის ეკლესიის წარწერა** — ძველი ქართული ასომთავრული წარწერა, რომელიც ამოკვეთილი იყო ოჩამჩირის მუნიციპალიტეტში მდებარე ბედიის ეკლესიის დასავლეთ კედელზე. ამჟამად არ ჩანს.

## წარწერა 
# წ~ო ღთისმშობელო მეხ ე
# ქმნ წა ამს სყდრა მ
# შნბლს გლტზთა ოხცს
# სმნსა

ანუ:
# წმიდაო ღმრთისმშობელო, მეოხ ე–
# ქმენ წმიდისა ამის საყდრისა მ–
# აშენებელს გალატოზთა უხუცეს[ს]
# სჳმეონსა.

## დახასიათება 
წარწერაში ყურადღებას იქცევს ანთროპონიმის ემფატიკურხმოვნიანი ფორმა – *სჳმეონსა*,  აგრეთვე ტერმინი – *გალატოზთა უხუცესი* (შდრ. დიხაზურგას წარწერა). 

## დათარიღება 
ვ. სილოგავას აზრით, X საუკუნისაა.

## ლიტერატურა 
* M. Brosset, Rapports sur un voyage archeologique dans la Géorgie et dans l'Arménie, VIII, p. 91
* ვ. სილოგავა, ქართული წარწერების კორქპუსი II, თბ., 1980, გვ. 38
* კორნელი დანელია, ზურაბ სარჯველაძე. ქართული პალეოგრაფია. თბ., 1997, გვ. 71

კატეგორია:ქართული წარწერები
დიხაზურგის წარწერა

**დიხაზურგას წარწერა** — მხედრული ანბანით შესრულებული ძველი ქართული წარწერა გალის მუნიციპალიტეტის სოფელ დიხაზურგას სასაფლაოდან, დაახლოებით, X-XI საუკუნეებისა. წარწერა შესრულებულია თეთრი კირქვის ფილაზე.

## წარწერა 
წარწერა ოთსტრიწონიანია:
# † გრგლს გლტსთ
# უხცეს
# შ~ს ღ~ნ
# ან

ანუ:
# † გრიგოლს გალატოსთ–
# უხუცეს[ს]
# შეუნდვნეს ღმერთმან,
# ამენ.

## დახასიათება 
დიხაზურგას წარწერა არის მხედრული დამწერლობის ერთ-ერთი ყველაზე ადრეული ძეგლი. წარწერაში საინტერესოა ტერმინი: *გალატოსთუხუცესი* (შდრ. ბედიის ეკლესიის წარწერა).

## დათარიღება 
წარწერას მოსე ჯანაშვილი X-XI საუკუნეებით ათარიღებდა. ვალერი სილოგავას აზრით წარწერა XI საუკუნისაა.

## ლიტერატურა 
* М. Джанашвили, От Ново-Сенак до сел. Дихазурга. Изв. Кавказского отделения Московского археологического общества, вып. II, 1907, ст. 18
* ვ. სილოგავა, ქართული წარწერების კორქპუსი II, თბ., 1980, გვ. 83
* კორნელი დანელია, ზურაბ სარჯველაძე. ქართული პალეოგრაფია. თბ., 1997, გვ. 77

კატეგორია:ქართული წარწერები
მაშველები ავსტრალიაში

***მაშველები ავსტრალიაში*** () — Walt Disney Feature Animation-ის 1990 წლის ანიმაციური ფილმი, Buena Vista Pictures-ის დისტრიბუციით.

ეს არის უოლტ დისნეის ანიმაციური სტუდიების რიგით 29-ე სრულმეტრაჟიანი ფილმი. მისი მთავარი პერსონაჟები არიან წინა ფილმ „მაშველების“ გმირები, თაგვები ბერნარდი და ბიანკა და ალბატროსი უილბერი. როგორც წინა ფილმი, ეს ნაწილიც ეფუძნება მერჯერი შარპის რომანებს. ფილმის სიუჟეტის მიხედვით, ამჯერად, ავსტრალიელი ბიჭუნა კოუდი მეგობრობს არწივთან. როდესაც სასტიკი მონადირე მის დაჭერას ცდილობს, კოუდი იცავს ფრინველს. დასახმარებლად ავსტრალიისკენ მოემართებიან ბერნარდი და ბიანკა.

*მაშველები ავსტრალიაში* იყო დისნეის სტუდიების რიგით პირველი ანიმაციური ფილმი, რომელიც რომელიმე წინა ფილმის გაგრძელებას წარმოადგენდა. იგი იყო მეორე, გამოშვებული დისნეის რენესანსის (1989–1999) პერიოდში, რომელიც დაიწყო „პატარა ქალთევზათი“, თუმცა კომერციულად იგი *ქალთევზასთან* შედარებით ნაკლებად წარმატებული იყო.

## საუნდტრეკი 
### 1990 წლის ალბომი
### 2016 წლის ალბომი
## რესურსები ინტერნეტში 
* 
* 
* 
* 
* 
* 

## სქოლიო
კატეგორია:1990 წლის ანიმაციური ფილმები
კატეგორია:1990 წლის ფილმები
კატეგორია:ამერიკული ანიმაციური ფილმები
კატეგორია:უოლტ დისნეის სტუდიების ანიმაციური ფილმები
კატეგორია:Walt Disney Pictures-ის ფილმები
მელოდიის დრო

***მელოდიის დრო*** (, სამუშაო სახელწოდება ***All in Fun***, ) — 1948 წლის სრულმეტრაჟიანი ანიმაციური ფილმი. მისი პროდიუსერია უოლტ დისნეი, ხოლო დისტრიბუტორი — RKO Radio Pictures.  ეს არის მორიგი ფილმი დისნეის ანთოლოგიური ფილმების სერიაში, რომელიც სხვადასხვა ანიმაციური სიუჟეტისგან შედგება და სტუდიების მეათე სრულმეტრაჟიანი ანიმაციური ნამუშევარი. 

ფილმი კინოგაქირავებაში 1948 წლის 27 მაისს გაუშვეს. ისევე, როგორც „დაუკარით ჩემი მუსიკა“, ეს ფილმიც ეფუძნება მუსიკალურ სეგმენტებს. „მელოდიის დრო“, განსხვავებით „ფანტაზიისგან“, მხატვრული კუთხით მაყურებელს სიახლეს არ სთავაზობდა, მაგრამ საკმაოდ პოპულარული იყო. 

## რესურსები ინტერნეტში
* 
* 
* 
* 

## სქოლიო
კატეგორია:1948 წლის ფილმები
კატეგორია:ამერიკული ანიმაციური ფილმები
კატეგორია:უოლტ დისნეის სტუდიების ანიმაციური ფილმები
კატეგორია:ამერიკული ფილმები

კატეგორია:1948 წლის ანიმაციური ფილმები
ახრისის სამების ეკლესია

**ახრისის სამების ეკლესია** — ეკლესია გორის მუნიციპალიტეტის სოფელ ახრისის ცენტრში. თარიღდება განვითარებული ფეოდალური ხანით. 

ეკლესია დარბაზულია (9,8 X 5,7 მ), ნაგებია რიყის ქვით, კუთხეები, კარისა და სარკმლის საპირეები ნაწყობია მოწითალო ქვის კვადრებით. შენობას ატყვია გადაკეთების კვალი - აღმოსავლეთ ფასადის ზედა ნაწილი გვიანდელ ფეოდალურ ხანაში აგურით განუახლებიათ. თაღოვანი შესასვლელი სამხრეთითაა. ნახევარწრიულ აფსიდში, მარცხნივ, ნიშია, ცენტრში დგას ერთი მეტრის სიმაღლის მთლიანი ქვის სატრაპეზო. აფსიდში, სამხრეთ და დასავლეთ კედლებში თითო სარკმელია. დარბაზის გრძივ კედლებზე თითო პილასტრია, რომელსაც ეყრდნობა ცილინდრული კამარის საბჯენი თაღი. აღმოსავლეთ ფასადის სარკმლის თავზე აგურით გამოყვანილია რელიეფური ჯვარი. ეკლესიის სახურავი ორფერდაა, გადახურულია კრამიტით. მის აღმოსავლეთ ნაწილში აგურის ოთხსვეტიანი სამრეკლო დგას.

## ლიტერატურა
## რესურსები ინტერნეტში
* ახრისის სამების ეკლესია 

კატეგორია:გორის მუნიციპალიტეტის ტაძრები
აღაიანის წმინდა გიორგის ეკლესია

**აღაიანის წმინდა გიორგის ეკლესია** – ეკლესია კასპის მუნიციპალიტეტის სოფელ აღაიანის ცენტრში. თარიღდება XIX საუკუნით. 

ეკლესია დარბაზულია (11,8 X 7,6 მ), ნაგებია რიყის ქვით, კუთხეებსა და კონსტრუქციულ ნაწილებში გამოყენებულია კვადრატული აგური. შიგნიდან და გარედან სწორკუთხა შეღრმავებაში ჩასმული თაღოვანი შესასვლელები დასავლეთით (ამოქოლილია) და სამხრეთითაა. ღრმა ნახევარწრიული აფსიდის ღერძზე თაღოვანი სარკმელია, მის ორივე მხარეს თაღოვანი ნიშებია. საკურთხევლის ბაქანი დარბაზის იატაკიდან ორი საფეხურითაა ამაღლებული და დარბაზისაგან გამოყოფილია ხის კანკელით. დარბაზის თითქმის შუა ნაწილში ნახევარწრიული კამარის შეკიდული საბჯენი თაღია, რომლის მიმართ სიმეტრიულად, ქვემოთ, საფეხურით შეღრმავებული ორი თაღოვანი სათავსია. აღმოსავლეთ სათავსში შიგნიდან თაღოვანი, გარედან სწორკუთხა სარკმელია. ეკლესიის დასავლეთ კედელში, იატაკიდან სამი მეტრის სიმაღლეზე, ერთმანეთთან ახლოს სამი თაღოვანი ნიშია. შუა ნიშში, რომელიც დანარჩენებზე ფართოა, გაჭრილია კონქის ზედა სამალავში შესაძრომი ვიწრო ღიობი. ეკლესიის ფასადები შელესილია. აღმოსავლეთ ფასადზე, სარკმლის ზემოთ, აგურის წყობით გამოყვანილია შეღრმავებული ჯვარი. მის გვერდებზე თითო შეღრმავებული რომბია. კედლები დასრულებულია აგურის საფეხურიანი ლავგარდანით. მოგვიანებით ეკლესიისათვის დასავლეთ მხრიდან მიუშენებიათ აგურის კარიბჭე (3,8 X 2,8 მ), რომლის კუთხეებში მდგომ სწორკუთხა ბოძებს საბჯენი თაღები ეყრდნობოდა. კარიბჭეს კრამიტის ორფერდა სახურავი აქვს. კარიბჭეზე დაშენებულია პატარა სამრეკლო, რომლის ექვს ბოძზე დაყრდნობილი, თაღებით გახსნილი ფანჩატური გადახურულია აგურის ექვსწახნაგა პირამიდული სახურავით.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ.5, თბ., 1990.

კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XIX საუკუნის ეკლესიები
ახალდაბის ღვთისმშობლის ეკლესია (გორი)

მინი
**ახალდაბის ღვთისმშობლის ეკლესია** — ეკლესია გორის მუნიციპალიტეტის სოფელ ახალდაბაში, შემაღლებულ ადგილას. თარიღდება X საუკუნის დასაწყისით. 

ეკლესია დარბაზულია (9,7 X 7,2 მ), ნაგებია ნატეხი ქვით. შენობის კუთხეები ნაწყობია ტუფის ქვით, კამარა, საბჯენი თაღი და კონქი — აგურით. შიგნიდან თაღოვანი, გარედან არქიტრავით გადახურული შესასვლელი დასავლეთ კედელშია. ნახევარწრიული აფსიდის ღერძზე თაღოვანი სარკმელია. საკურთხევლის ორივე მხარეს მდებარე მაღალი თაღოვანი შესასვლელები მას აკავშირებენ კედელში მოქცეულ მცირე ზომის სათავსებთან — სამკვეთლოსა და სადიაკვნესთან. სამხრეთ სათავსი აღმოსავლეთით დასრულებულია ყრუ აფსიდით, ჩრდილოეთისას აღმოსავლეთის შეზნექილ კედელში პატარა სარკმელი აქვს. კონქში, სათავსებში შესასვლელების თავზე, ჩასმულია თითო რეზონატორი (ქვევრი). საკურთხევლის წინ, ჩრდილოეთ კედელთან, ჩამაგრებულია ბუდიანი ქვის ბაზისი. აქვე ჩანს კანკელის კვალი. დარბაზის სამხრეთ კედელში ორი თაღოვანი სარკმელია (ორივე ამოშენებულია). კამარის საბჯენი თაღები გრძივი კედლების პილასტრებს ეყრდნობა.

აღმოსავლეთ ფასადში, ფრონტონის არეში, გამოსახულია გლუვზედაპირიანი რელიეფური ჯვარი. სარკმლების არეები მორთულია სადად, ლავგარდანი განახლებულია აგურით. შენობის ჩრდილო-აღმოსავლეთისა და ჩრდილო-დასავლეთის კუთხეები გამაგრებულია წაკვეთილი კონუსის ფორმის მძლავრი კონტრფორსებით.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ.5, თბ., 1990.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:X საუკუნის ეკლესიები
ახალდაბის წმინდა გიორგის ეკლესია (გორი)

მინი
**ახალდაბის წმინდა გიორგის ეკლესია** — ეკლესია გორის მუნიციპალიტეტის სოფელ ახლდაბის სამხრეთით, ტყის პირას. თარიღდება განვითარებული ფეოდალური ხანით. 

ეკლესია დარბაზულია (7,8 X 4,6 მ), ნაგებია ქვიშაქვის მოზრდილი კვადრებითა და რიყის ქვით. შენობის კუთხეები, შესასვლელის გვერდები და არქიტრავი მუქი ღვინისფერი პორფირიტისაა, საბჯენი თაღები, კამარა და ლავგარდანი - აგურის. ეკლესიას თაღოვანი შესასვლელი სამხრეთ კედლის დასავლეთ ნაწილში აქვს. შიდა თაღი შეისრული ფორმისაა, გარეთა - ნახევარწრიული. ნახევარწრიული აფსიდის ჩრდილოეთი გვერდი ოდნავ ნალისებრია. აფსიდის ღერძზე შიგნიდან თაღოვანი, გარედან კი სწორკუთხა სარკმელია. სარკმლის ქვემოთ კედელთან ქვით ნაწყობი სატრაპეზოა. აფსიდის ჩრდილოეთ კედელში მცირე ნიშია. საკურთხევლის იატაკი ეკლესიის მიწის იატაკისაგან ამაღლებულია ერთი საფეხურით (შემორჩენილია დასავლეთ კედლის ძირში). დარბაზის გრძივ კედლებზე წყვილი ერთსაფეხურიანი პილასტრია. დასავლეთის კედელს კუთხის პილასტრები აქვს. პილასტრები და აფსიდის მხრები დამთავრებულია ორნაწევრიანი იმპოსტებით (ჩრდილოეთის იმპოსტი დიდი ზომისაა). სამხრეთის კედლის აღმოსავლეთ ნაწილში შიგნიდან თაღოვანი, გარედან სწორკუთხა სარკმელია. ეკლესიის სარკმლები შიგნიდან გარეთ მკვეთრად ვიწროვდება. შენობა შიგნიდან შელესილია.
აღმოსავლეთ ფასადის სარკმლის გვერდები და ძირი ერთ ქვაშია გამოკვეთილი. სარკმლის ორივე გვერდზე ქვაში ჩაკვეთილია ერთხაზოვანი სამი ნახევარწრე. ზედა წრეზე დაფუძნებულია ქვაში ნაკვეთი მცირე ჯვარი. ამავე ფასადის სამხრეთ-აღმოსავლეთ კუთხეში ამოკვეთილია წყვილი ხაზით მოჩარჩოებული ჯვარი. მეორე ჯვარი ფრონტონის არეშია. შენობა გადახურულია ღარიანი კრამიტის ორფერდა სახურავით.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ.5, თბ., 1990.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ახალშენის წმინდა გიორგის ეკლესია (კასპი)

**ახალშენის წმინდა გიორგის ეკლესია** – ეკლესია კასპის მუნიციპალიტეტის სოფელ ახალშენის აღმოსავლეთით, თარიღდება გვიანდელი ფეოდალური ხანით. 

ეკლესია დარბაზულია (7,8 X 4,3 მ), ნაგებია რიყისა და ნატეხი ქვით. დაზიანებულია: ჩამონგრეულია კამარის დასავლეთ მონაკვეთი, კედლების ზედა ნაწილები; ეკლესია ერთი მეტრის სიმაღლეზე ნანგრევებითა და მიწითაა ამოვსებული. არქიტრავული შესასვლელი სამხრეთითაა. აფსიდის ღერძზე ერთი სარკმელია, რომლის ორივე გვერდებზე თითო ოთხკუთხა ნიშია. სარკმლის ქვემოთ კედელზე მიდგმულია სატრაპეზო ქვა. საკურთხევლის კონქი და თაღი პროფილირებულ კაპიტელებს ეყრდნობა, ხოლო დარბაზის შეისრული კამარა - საბჯენ თაღს. სამხრეთ კედელში ერთი სარკმელია. დარბაზი შელესილი და მოხატული ყოფილა.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ.5, თბ., 1990.

კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ბნავისის ეკლესია

**ბნავისის ეკლესია** – ეკლესია გორის მუნიციპალიტეტის სოფელ ბნავისის სამხრეთით, ადგილ ვალიაანთუბნიდან ერთ კილომეტრზე, ტყეში. თარიღდება გვიანდელი ფეოდალური ხანით. 

ეკლესია დარბაზულია (9 X 4,3 მ), ნაგებია ძირითადად ნატეხი ქვიშაქვით. შენობა ძლიერ დაზიანებულია: ჩანგრეულია კამარა, კონქი და კედლის ზემო ნაწილები; დაზიანებულია ფასადებიც. გარედან სწორკუთხა, შიგნიდან თაღოვანი თითო შესასვლელი დასავლეთ და ჩრდილოეთ კედლებშია. ნახევარწრიული აფსიდის თაღოვანი სარკმლის ორივე მხარეს თითო თაღოვანი ნიშია. დარბაზის გრძივ კედლებზე თითო მარტივი პილასტრია.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ.5, თბ., 1990.

კატეგორია:გორის მუნიციპალიტეტის ტაძრები
შავი კარდალა (ფილმი)

***შავი კარდალა*** () — Walt Disney Feature Animation-ის და Silver Screen Partners II-ის ერთობლივი, 1985 წლის ანიმაციური, ფენტეზის ჟანრის ფილმი. ეს არის უოლტ დისნეის ანიმაციური სტუდიების რიგით 25-ე სრულმეტრაჟიანი ფილმი, რომელიც ეფუძნება ლოიდ ალექსანდრის რომანების სერიის „პრიდენის ქრონიკები“ პირველ ორ ტომს (რომლებიც, თავის მხრივ, უელსის მითოლოგიას ეფუძნებიან).

ფილმში საუბარია იმაზე, თუ როგორ ცდილობს რქებიანი მეფე დაიცვას შავი კარდალა, რათა დაამონოს სამყარო. მას ებრძვიან მთავარი გმირები - ბიჭუნა ტარანი, პრინცესა ეილონვი, ფლუდურ ფლამი და არსება სახელად გურგი.

*შავი კარდალა* არის პირველი დისნეის სრულმეტრაჟიან ანიმაციურ ფილმებს შორის, რომელსაც ამერიკის კინოფილმების ასოციაციამ მიანიჭა PG რეიტინგი - ისევე, როგორც პირველი ფილმი დისნეის სტუდიებისგან, რომელშიც სამგანზომილებიანი გრაფიკა გამოიყენეს. ფილმი კინოთეატრებში 1985 წლის 24 ივლისს გამოვიდა, ხოლო ვიდეოზე — პირველად 1998 წელს.

## რესურსები ინტერნეტში 
* 
* *შავი კარდალა* Disney Archives-ში
* 
* 
* 
* 
* 

## სქოლიო
კატეგორია:უოლტ დისნეის სტუდიების ანიმაციური ფილმები
კატეგორია:1985 წლის ფილმები
კატეგორია:1985 წლის ანიმაციური ფილმები
კატეგორია:ამერიკული ფილმები
კატეგორია:ამერიკული ანიმაციური ფილმები
კატეგორია:Walt Disney Pictures-ის ფილმები
კატეგორია:პრიდენის ქრონიკები